15. Anlægsbevilling til udbygning af Haldum-Hinnerup Skolen (Åben)
Tidl. politisk behandling
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 18 mio. kr. til udbygning 
af Haldum-Hinnerup Skolen samt afledt bygningsdrift på 267.000 kr. årligt. 
Et stigende elevtal i [adresse] distrikt betyder, at skolen, som i dag er 3-sporet, på mange 
kommende årgange forventes at få 4 klasser. For at afhjælpe det heraf afledte kapacitetspres, er der i 
budget 2024-27 (A-303) afsat finansiering til udbygning af [adresse].  
Den forslåede udbygning indebærer tre nye klasselokaler i indskolingen, et nyt klasselokale på 
mellemtrinnet samt etablering af et udelokale til brug for både indskoling, mellemtrin og SFO. Se 
vedhæftede plantegning. Anlægsbevillingen dækker herudover indkøb af inventar til nye lokaler, ekstra 
toiletter og garderobeplads i indskolingen samt etablering af ekstra parkeringspladser. 
VURDERING
Favrskov Kommunes elevprognose viser, at Haldum-Hinnerup Skolens elevtal stiger med ca.100 elever 
over de kommende 10 år. Dertil kommer, at skolen som følge af høje klassekvotienter er sårbar over for 
små udsving i elevprognosens forudsigelser.
Fra skoleåret 24/25 sænkes det nationale klasseloft i 0.-2. klasse fra 28 til 26, jf. sag om ændring af 
klasseloft, der behandles på Byrådsmødet 29. november 2023.  Lovændringen forventes endelig vedtaget 
af Folketinget 30. november 2023. Lovændringen accelerer presset på [adresse] 
indskolingsbygning. 
Børn og Kultur har sammen med Teknik og Miljø vurderet prognoserne for den kommende 
befolkningstilvækst i særligt [adresse]. På den baggrund er det vurderingen, at [adresse] 
Skolen med den foreslåede udbygning kan rumme den forventede elevstigning. Samtidig vurderes 
udbygningen at gribe minimalt ind i eksisterende bygninger og legeplads. Der undgås derved merudgifter 
til genhusning og reetablering af udearealer.   
Børn og Kultur vurderer, at de første klasselokaler i indskolingsbygningen skal stå klar fra skoleåret 25/26 
for at have lokaler til alle indskolingsklasser. Skolen mangler allerede i dag lokaler til førskolebørn i perioden 
fra marts-juni. Se vedhæftede notat for uddybning af det forventede lokalebehov. 
For at fremme projektet mest muligt, og derved muliggøre ibrugtagningen af nye lokaler medio 2025, 
udbydes projektet som hovedentreprise. Udbygningen forventes projekteret i starten af 2024.
Udbygningen sammentænkes i videst muligt omfang med en planlagt udskiftning af ventilationssystemet i 
skolens indskolingsbygning. Der er afsat selvstændig finansiering til udskiftningen i budget 2024-27 (A-
214).
[adresse]: EMN-2023-02793
Dok-ID: 3624178
Sagsbehandler: leanj
Byråd
19. december 2023  16:00
ØKONOMI
Den samlede anlægsudgift til udvidelse af Haldum-Hinnerup Skolen estimeres til 18 mio. kr. De 
nyetablerede lokaler estimeres til 17 mio. kr. Det resterende beløb afsættes til udvidelse af garderobeplads 
og optimering af arealer i den nuværende indskolingsbygning. 
Der er afsat finansiering til projektet i A-303 i budget 2024-27. Anlægsbevillingen foreslås finansieret af 
rådighedsbeløb på 10 mio. kr. i 2024 og 5 mio. kr. i 2025 og en fremrykning af et rådighedsbeløb på 3 mio. 
kr. fra 2026 til 2025. i 2025 vil der således være forhåndsprioriteret et rådighedsbeløb på 8 mio. kr. 
Udbygningens afledte udgifter til bygningsdrift er estimeret til 267.000 kr. årligt. Finansiering af den afledte 
bygningsdrift er ikke på forhånd afsat i budget 2024-27, men skal godkendes i forbindelse med nærværende 
anlægsbevilling (jf. A-303 i budget 2024-27). Udvidelsen til bygningsdrift skal indarbejdes i det tekniske 
budget for 2025-28.   
INDDRAGELSE
Ved projekter med et budget over 10 mio. kr. har Byrådet 25. marts 2014 besluttet, at der som 
udgangspunkt nedsættes et byggeprogramudvalg med politisk repræsentation og ledelse. 
I dette byggeprojekt foreslås en tilpasset inddragelse af politisk repræsentation og lokale ledere, forældre 
og medarbejdere. Det skyldes, at [adresse] skolen allerede nu mangler lokaler til førskolen, og 
forventes at mangle klasselokaler til almenklasser fra skoleåret 25/26. Planlægning og indledende 
projektering er således allerede igangsat.
Konkret foreslås det, at forvaltningen efter licitation på projektet forestår bedømmelsen af de indkomne 
tilbud i samråd med formændene for Teknik- og Miljøudvalget og Børne- og Skoleudvalget samt skolens 
ledelse og bestyrelse. Derudover vil Børne- og Skoleudvalget løbende blive orienteret om projektet 
udformning og fremdrift.
INDSTILLING
Direktøren for Børn og Kultur og direktøren for Teknik og Miljø indstiller til Byrådet:
1.
At rådighedsbeløb på i alt 3 mio. kr. afsat i 2026 fremrykkes til 2025. 
2.
At der godkendes en anlægsbevilling på 18 mio. kr. til udbygning af Haldum-Hinnerup Skolen 
finansieret af rådighedsbeløb på 10 mio. kr. i 2024, 5 mio. kr. i 2025 og en fremrykning af 3 mio. kr. 
fra 2026 til 2025 afsat i budget 2024-27 (A-303). 
3.
At der godkendes en udvidelse til bygningsdrift af udbygningen på 267.000 kr. årligt, hvilket 
indarbejdes i det tekniske budget for 2025-28.
BESLUTNING
Børne- og Skoleudvalget, 5. december 2023:
Fraværende: Ingen
Indstilles godkendt.
Teknik og Miljøudvalget, 6. december 2023:
Fraværende: Ingen
Indstilles godkendt.
Økonomiudvalget, 12. december 2023:
Fraværende: Ingen
Indstilles godkendt.
Byrådet, 19. december 2023:
Fraværende: Fraværende: Sofia Toft og Hugo Jespersen
Godkendt.
Bilag

Zelma Thygesen økonomi (3641594)

Boris Bruun (3633407)
